**Programul pentru instalarea sistemelor de panouri fotovoltaice pentru producerea de energie electrică cu o putere instalată cuprinsă între 27 kWp - 100 kWp, necesară consumului propriu şi livrarea surplusului în Sistemul Energetic Național**

**(1) Obiectul programului îl reprezintă finanţarea operatorilor economici IMM-uri pentru instalarea sistemelor de panouri fotovoltaice cu o putere cuprinsă între 27 kWp-100 kWp, sisteme care folosesc sursele regenerabile de energie, nepoluante.**

**(2) Scopul programului îl reprezintă susținerea operatorilor economici IMM-uri, creşterea gradului de utilizare a surselor regenerabile de energie, precum și a eficienţei energetice, îmbunătăţirea calităţii aerului şi reducerea**

**emisiilor de gaze cu efect de seră, prin utilizarea sistemelor de panouri fotovoltaice pentru producerea de energie electrică necesară consumului propriu și livrarea surplusului de energie electrică în reţeaua naţională de energie electrică.**

**(3) Obiectivul programului constă în creşterea capacităţilor de producere a energiei electrice din surse regenerabile cu o putere instalată cuprinsă între 27 kWp-100 kWp.**

**Caracterul programului şi aria geografică de aplicare**

**Programul are caracter multianual şi se aplică la nivel naţional, pe regiuni, după cum urmează:**

**1. Regiunea Bucureşti-Ilfov;**

**2. Regiunea NE - judeţele Bacău, Botoşani, Iaşi, Neamţ, Suceava şi Vaslui;**

**3. Regiunea SE - judeţele Brăila, Buzău, Constanţa, Galaţi, Vrancea şi Tulcea;**

**4. Regiunea SM - judeţele Argeş, Călăraşi, Dâmboviţa, Giurgiu, Ialomiţa, Prahova şi Teleorman;**

**5. Regiunea SV - judeţele Dolj, Gorj, Mehedinţi, Olt şi Vâlcea;**

**6. Regiunea V - judeţele Arad, Caraş-Severin, Hunedoara şi Timiş;**

**7. Regiunea NV - judeţele Bihor, Bistriţa-Năsăud, Cluj, Sălaj, Satu Mare şi Maramureş;**

**8. Regiunea Centru - judeţele Alba, Braşov, Covasna, Harghita, Mureş şi Sibiu.**

**Cuantumul finanţării**

**(1)   Finanţarea nerambursabilă se acordă, în cuantum de maxim 100.000 de euro, în funcție de puterea instalată, reprezentând 90% din cheltuielile eligibile.**

**Cheltuieli eligibile în cadrul programului**

**(1) Sunt considerate cheltuieli eligibile următoarele:**

**a) cheltuielile cu achiziţia sistemului de panouri fotovoltaice cu putere instalată de minim 27 kWp și maxim 100 kWp, având ca principale părţi componente: panouri fotovoltaice; invertor/invertoare; echipamente conexiuni; structura de montaj a sistemului; modul de comunicaţie; contor inteligent care măsoară cantitatea de energie produsă de sistemul de panouri fotovoltaice instalat şi care permite colectarea şi transmiterea datelor relevante de la distanţă, în format electronic; tablou electric curent continuu/curent alternativ;**

**b) cheltuielile cu proiectarea (exclusiv taxe, avize și autorizații), montarea şi punerea în funcţiune a sistemului de panouri fotovoltaice, reprezentând maximum 15% din costurile echipamentelor şi instalaţiilor electrice;**

**c) TVA aferentă cheltuielilor eligibile.**

**(2) Sunt considerate eligibile numai cheltuielile efectuate după semnarea contractului de finanţare nerambursabilă încheiat între beneficiar şi Autoritate.**

**Criterii de eligibilitate pentru validarea operatorilor economici IMM**

**Este eligibil pentru a participa în cadrul programului operatorul economic care îndeplineşte, cumulativ, următoarele criterii de eligibilitate:**

**a) este operator economic cu personalitate juridică română;**

**b) are îndeplinite obligaţiile de plată a taxelor, impozitelor, contribuţiilor şi amenzilor către bugetul de stat, bugetele locale conform prevederilor legale în vigoare;**

**c) are deschis un cont la Trezoreria Statului în caz contrar, operatorul economic se angajează ca, în situaţia validării sale, să deschidă acest cont până cel mai târziu la data încheierii contractului de finanțare în vederea decontării cu Autoritatea;**

**d) nu este sub incidenţa Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare, nu are suspendate/restricţionate activităţile economice sau nu se află în situaţii similare; nu se află în procedură de dizolvare, lichidare, desfiinţare, închidere, radiere, inclusiv închidere operaţională, nu se află sub administrare specială; nu face obiectul unei proceduri legale în justiţie pentru situaţiile mai sus menţionate şi nici pentru orice altă situaţie similară;**

**e) nu este înregistrat cu fapte sancţionate de legislaţia financiară;**

**f) se angajează că va întocmi, prin instalatorul desemnat, toată documentaţia tehnică necesară instalării sistemului de panouri fotovoltaice, respectând legislaţia în vigoare, cerinţele operatorilor de distribuţie energie electrică şi toate criteriile de eligibilitate solicitate prin ghidul de finanţare;**

**g) se angajează că va instala sistemul de panouri fotovoltaice prin instalatorul desemnat, respectând legislaţia în vigoare şi toate criteriile de eligibilitate solicitate prin ghidul de finanţare.**

**Conţinutul dosarului de validare**

**Dosarul de validare a operatorului economic trebuie să cuprindă următoarele documente:**

**a) cererea de înscriere a operatorului economic, completată integral prin tehnoredactare, conform formularului prevăzut în anexa nr. 1 la ghid, în original, semnată de către reprezentantul legal sau de către împuternicitul acestuia;**

**b) împuternicirea notarială, în original, pentru cazul în care cererea de validare este semnată de către persoana împuternicită;**

**c) certificatul de cazier fiscal al operatorului economic, eliberat de către organul teritorial de specialitate al Ministerului Finanţelor Publice, în termen de valabilitate la data depunerii dosarului de validare, în original sau în copie legalizată;**

**d) certificatul de atestare fiscală privind obligaţiile de plată către bugetul de stat, emis pe numele operatorului economic, de către organul teritorial de specialitate al Ministerului Finanţelor Publice, în termen de valabilitate la data depunerii dosarului de validare în original, în copie legalizată sau emis în SPV;**

**e) certificatul de atestare fiscală privind impozitele şi taxele locale şi alte venituri ale bugetului local, emis pe numele operatorului economic de către autoritatea publică locală în a cărei rază teritorială îşi are sediul social, în termen de valabilitate la data depunerii dosarului de validare, în original sau în copie legalizată;**

**g) certificatul constatator emis de către oficiul registrului comerţului de pe lângă tribunalul în a cărui rază teritorială îşi are sediul social operatorul economic, în original sau în copie legalizată, nu mai vechi de 30 de zile la data depunerii dosarului de validare; nu se acceptă formatul electronic al certificatului constatator emis de Serviciul INFOCERT;**

**Programarea în vederea încheierii contractului**

**(1) Pentru încheierea contractelor, Autoritatea pune la dispoziţia solicitanţilor validați contractele prin intermediul aplicaţiei informatice. Contractele poartă semnătura în format electronic a Autorităţii..**

**(2) După introducerea datelor de identificare, aplicaţia informatică generează contractul și îl pune la dispoziţia solicitantului aprobat în vederea semnării de către acesta.**

**(3) Solicitantul validat scanează şi introduce în aplicaţia informatică contractul semnat.**

**ART. 17 - Contractul de finanțare în vederea decontării**

**(1) Modelul contractului de finanțare în vederea decontării este prevăzut în anexa nr. 2 la ghid.**

**(2) Până la momentul perfectării contractului de finanțare, Autoritatea are dreptul să modifice şi/sau să completeze modelul de contract, ulterior orice modificare şi/sau completare realizându-se cu acordul ambelor părţi, exprimat în scris, prin act adiţional.**

**(3) Contractul de finantare se redactează şi se semnează în două exemplare, ambele având valoare juridică egală, câte un exemplar pentru fiecare parte.**

**(4) Contractul de finantare intră în vigoare la data semnării acestuia de către ambele părţi şi este valabil până la stingerea tuturor obligaţiilor asumate.**

**(5) După încheierea contractului de finantare, Autoritatea furnizează operatorului validat parola personalizată de acces în aplicaţia informatică.**

**(6) Lista operatorilor validaţi care au încheiat contracte de finantare cu Autoritatea se publică pe pagina de internet a Autorităţii.**

**SUBSECŢIUNEA III - Criterii de eligibilitate a proiectului**

**ART. 18 - Criterii de eligibilitate a proiectului şi cerinţe tehnice ale componentelor sistemului de panouri fotovoltaice:**

**(1) Este eligibil proiectul care are ca scop realizarea sistemului de panouri fotovoltaice pentru producerea energiei electrice pentru consum propriu, iar surplusul de energie va fi livrat în reţeaua naţională de distribuţie.**

**(2) Prin program se finanţează proiecte privind instalarea de sisteme de panouri fotovoltaice cu o putere instalată între 27 kWp – 100 kWp.**

**(3) Sistemul de producere a energiei electrice pentru consumatori racordaţi la reţeaua naţională de distribuţie a energiei electrice va avea următoarea dimensionare:**

**a) sistemul de panouri fotovoltaice - cu o putere însumată instalată de minimum 27 kWp și maximum 100 kWp , fiecare panou cu o putere minim instalată de 300 Wp;**

**b) invertor/invertoare cu o putere însumată instalată de minimum 27 kWp și maximum 100 kWp**

**c) conexiuni - curent continuu şi curent alternativ;**

**d) structura de susţinere a sistemului - capabilă să susţină tot sistemul şi adaptată zonei unde va fi instalată, conform unor documentații de expertiză structurală;**

**e) tablou electric alternativ - pentru racordul la instalaţia existentă.**

**(4) Componentele sistemului de producere a energiei electrice trebuie certificate de un organism acreditat în conformitate cu SREN/ISO 17065.**

**(5) Schema electrică cu protecţiile aferente prevăzută de fabricantul echipamentelor de producere a energiei electrice trebuie să îndeplinească următoarele cerinţe tehnice:**

**a) deconectarea automată, la dispariţia tensiunii din reţea;**

**b) reconectare automată/manuală, la apariţia tensiunii în reţea;**

**c) protecţie la minimă tensiune;**

**d) protecţie la maximă tensiune;**

**e) protecţie maximală de curent;**

**f) protecţie de minimă frecvenţă;**

**g) protecţie de maximă frecvenţă.**

**h) montare echipament extern de protecție, care să îndeplinească cerințele menționate mai sus.**

**(6) Cerinţe tehnice ale panourilor fotovoltaice:**

**a) puterea nominală minimă a panoului Pm [Wp] - 300 Wp; ±5W**

**b) toleranţă pozitivă - + 5%;**

**c) tehnologie – monocristalin**

**d) ramă panou - aluminiu/BIPV;**

**e) conectare - compatibil cu MC4;**

**f) eficienţă panou - minimum 18%;**

**g) grad protecţie - minimum IP65;**

**h) rezistenţă factori externi - vânt 150 km/h, zăpadă 500 kg/m^2, grindină 80 km/h la 25 mm;**

**i) interval de temperatură funcţionare - - 40°C - 85°C;**

**j) NOCT - 45°C+/-2°C;**

**k) tensiunea la putere maximă a modulului UM [V] - ≥ 30V;**

**l) standarde minime obligatorii pentru module - SREN 61215 şi SREN 61730; JE61215, IEC 61730**

**m) garanţie panou - minimum 10 ani pentru fiecare modul şi garanție de productivitate 25 de ani;**

**n) garanţie eficientă - peste 90% în 10 ani şi peste 80% în 25 de ani;**

**o) condiţii de măsură (Standard Test Conditions - STC):**

**- masă aer AM = 1,5;**

**– radiaţie solară E = 1.000 W/m^2;**

**– temperatura celulei TC = 25 °C.**

**(7) Cerinţe tehnice ale invertorului/invertoarelor:**

**a) puterea nominală instalată: minimum 27,0 kW;**

**b) să fie prevăzut cu MPPT;**

**c) ieşire: 230/400 Vac, 50 Hz;**

**d) eficienţă: minimum 96%;**

**e) interval de temperatură funcţionare: - 25°C - 60°C**

**f) umiditate: până la 95%;**

**g) certificări conform: SREN 62109, SREN 61000, SREN 50438; IEC 62109, IEC 6100, IEC 50438, EN 50178, EN 50438, CEI 016, CEI 021, IEC 61727**

**h) comunicaţie: compatibil cu cerinţele RDE;**

**i) garanţie invertor - minimum 5 ani.**

**(8) Invertorul este capabil să comunice informaţiile măsurate printr-un modul protocol compatibil cu cerinţele operatorului reţelei de distribuţie a energiei electrice.**

**(9) Invertorul poate fi şi hibrid.**

**(10) Cerinţele tehnice pe care trebuie să le îndeplinească invertoarele sunt cele prevăzute în Ordinul preşedintelui Autorităţii Naţionale de Reglementare în Domeniul Energiei nr. 30/2013 privind aprobarea Normei tehnice „Condiţii tehnice de racordare la reţelele electrice de interes public pentru centralele electrice fotovoltaice“, cu modificările ulterioare, sau acte normative ulterioare.**

**(11) Cerinţele tehnice ale racordului electric:**

**a) toate elementele componente ale sistemului vor fi conectate la reţea şi vor respecta cerinţele operatorului de distribuţie;**

**b) ieşirea în sistem se va face printr-o protecţie bidirecţională şi un contor specific în sarcina operatorului de distribuţie.**

**(12) Cerinţele tehnice ale modulului de comunicaţie:**

**a) protocol: Mod Bus liber;**

**b) date transmise: energie zilnică, curent;**

**c) garanţie: minimum 5 ani;**

**d) certificare: SREN 60950/SREN 62368, SREN 55032;**

**e) comunicaţie: reţea mobilă (inclusiv abonament SIM)/WAN/LAN;**

**f) memorie: capacitate de stocare compatibilă cu volumul datelor înregistrate;**

**g) conexiune: radio sau descărcare directă în caz de inaccesibilitate reţea mobilă/WAN/LAN;**

**h) management SIM: resetare de la distanţă în caz de deficienţă de comunicaţie;**

**i) management SMS: platforma de resetare şi de status sistem;**

**j) interval de temperatură funcţionare: -20°C - +55°C.**

**(13) Modulul de comunicaţie va fi capabil să stocheze date pentru o perioadă de minimum 1 an.**

**(14) Modulul trebuie să fie prevăzut şi cu porturi de descărcare prin unde radio sau manual.**

**(15) Modulul de comunicaţie trebuie să fie compatibil cu orice sistem de management liber care va prelua datele transmise via un procesator de date de tip API, identificând datele după un serial din teren către o bază de date ce permite un număr ridicat de operaţiuni de interogare pe secundă pentru a face faţă cerinţelor de raportare automată şi manuală.**

**ART. 19 - Documente necesare beneficiarilor în vederea finanțării**

**Documentele pe care le depune beneficiarul la Autoritate sunt:**

**a) cererea de finanţare, în original, completată integral prin tehnoredactare, conform formularului prevăzut în anexa nr. 3 la prezentul ghid;**

**b) certificatul de inregistrare fiscala, valabil la data înscrierii, în copie;**

**c) împuternicirea notarială, în situaţia în care cererea de finanţare este semnată de către altcineva decât solicitantul, în original;**

**d) actul de identitate al persoanei împuternicite, valabil la data înscrierii, în copie;**

**e) extras de carte funciară, nu mai vechi de 30 de zile la data înscrierii, din care să rezulte dreptul de proprietate asupra imobilului construcţie pe care se va implementa proiectul, în original; în cazul în care sistemul de panouri fotovoltaice care deserveşte construcţia se amplasează pe teren, se va prezenta, în plus faţă de extrasul de carte funciară aferent construcţiei, extras de carte funciară, nu mai vechi de 30 de zile la data înscrierii, din care să rezulte că este proprietar/deţine un drept de folosinţă asupra imobilului teren;**

**f) în situaţia în care informaţiile din cererea de finanţare nu corespund, în parte sau în totalitate, cu cele cuprinse în extrasul de carte funciară, se va prezenta un document emis de unitatea administrativ-teritorială, în original sau copie, prin care să se realizeze corespondenţa datelor respective;**

**g) certificatul de atestare fiscală privind obligaţiile de plată către bugetul de stat, emis pe numele solicitantului, de către organul teritorial de specialitate al Ministerului Finanţelor Publice, în termen de valabilitate la data înscrierii, în original, în copie legalizată sau emis în SPV;**

**h) certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului, de către autoritatea publică locală în a cărei rază teritorială îşi are domiciliul, în termen de valabilitate la data înscrierii, în original sau în copie legalizată;**

**i) certificatul de atestare fiscală privind impozitele şi taxele locale şi alte venituri ale bugetului local, emis pe numele solicitantului, de către autoritatea publică locală în a cărei rază teritorială se va implementa proiectul, în termen de valabilitate la data înscrierii, în original sau în copie legalizată, în cazul în care solicitantul are domiciliul în altă localitate decât cea în care se implementează proiectul.**

**j) atestatul ANRE “B” și extrasul Revisal privind calificarea COR 741103 pentru instalatorul desemnat**

**ART. 22 - Obţinerea ATR şi prezentarea acestuia**

**(1) În termen de 90 de zile de la publicarea centralizatoarelor cu beneficiarii aprobaţi, aceştia au obligaţia de a prezenta ATR scanat și introdus în aplicaţia informatică.**

**(2) Neprezentarea ATR şi neintroducerea acestui document în aplicaţia informatică în termenul prevăzut la alin. (1) se consideră renunţare la finanţare şi atrage anularea rezervării sumei aferente finanţării solicitantului respectiv.**

**(3) Obligația operatorului de rețea de a respecta termenele de emitere a documentelor conform Ordinul ANRE 69/2020 (termenul de emitere ATR – maximum 15 zile).**

**ART. 23 - Încheierea contractului de finanţare nerambursabilă**

**(1) Autoritatea pune la dispoziţia solicitanţilor aprobaţi contractele de finanţare nerambursabilă prin intermediul aplicaţiei informatice. Contractele poartă semnătura în format electronic a Autorităţii.**

**(2) După introducerea ATR, potrivit prevederilor art. 22 alin. (1), aplicaţia informatică generează contractul de finanţare nerambursabilă îl pune la dispoziţia solicitantului aprobat în vederea semnării de către acesta.**

**(3) În termenul prevăzut la art. 23 alin. (1), beneficiarul scanează şi introduce în aplicaţia informatică contractul de finanţare nerambursabilă semnat.**